Document ID: 31981L0036

Padomes Direktīva
(1981. gada 9. februāris),
ar kuru groza II pielikumu Direktīvai 76/895/EEKpar pesticīdu atlieku maksimāli pieļaujamo daudzumu noteikšanu augļos un dārzeņos un uz tiem
(81/36/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1976. gada 23. novembra Direktīvu 76/895/EEK par pesticīdu atlieku maksimāli pieļaujamo daudzumu noteikšanu augļos un dārzeņos un uz tiem [1], kurā jaunākie grozījumi izdarīti ar Direktīvu 80/428/EEK [2], un jo īpaši tās 4. un 8. pantu,
ņemot vērā Komisijas priekšlikumu,
tā kā Direktīvas 76/895/EEK 4. pantā ir paredzēts, ka gadījumos, kad dalībvalsts uzskata, ka II pielikumā noteiktais maksimāli pieļaujamais daudzums var būt kaitīgs cilvēkiem vai dzīvniekiem, izņemot kaitīgos organismus, tā savā teritorijā var uz laiku šo līmeni samazināt;
tā kā Nīderlandes Karaliste ir izmantojusi minētā panta noteikumus attiecībā uz dimetoātam, ometoātam un fenhlorfosam noteikto maksimāli pieļaujamo līmeni;
tā kā uz fenhlorfosu attiecas Direktīvas 80/428/EEK grozījumi; tā kā Komisija ir pabeigusi papildu pētījumus par abiem pārējiem pesticīdiem;
tā kā, pamatojoties uz jaunākajiem zinātniskajiem datiem, ometoātam II pielikumā noteiktais maksimāli pieļaujamais līmenis ir jāgroza;
tā kā ir vēlams arī pilnīgi nodalīt dimetoātam un ometoātam noteiktos maksimāli pieļaujamos līmeņus un izdarīt attiecīgus grozījumus dimetoātam noteiktajam maksimāli pieļaujamajam līmenim;
tā kā nav Pastāvīgās augu veselības komitejas labvēlīga atzinuma, Komisija nav varējusi pieņemt tās paredzētos pasākumus Direktīvas 76/895/EEK 8. pantā noteiktajā kārtībā,
IR PIEŅĒMUSI ŠO DIREKTĪVU:
1. pants
Direktīvas 76/895/EEK II pielikumu groza šādi:
1. Noteikumus par dimetoātu un ometoātu aizstāj ar šādiem:
EEK Nr. | Pesticīdi | Maksimāli pieļaujamie līmeņi (mg/kg (ppm)) |
Parastais nosaukums | Ķīmiskā formula |
15/55 | dimetoāts | 0.0-dimetil-S-(N-metilkarbamoil) metilditiofosfāts | 1 |
- | ometoāts | dimetil-S-(N-metilkarbamoilmetil) fosfortiolāts | 0,4ķirši, lapu cigoriņi, artišoki un spināti0,1ogas, sīpoli, puravi un sakņaugi0,2pārējā produkcija |
2. Svītro 3. zemsvītras piezīmi.
2. pants
Ne vēlāk kā 1982. gada 1. janvārī dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to tās tūlīt informē Komisiju.
3. pants
Šī direktīva ir adresēta dalībvalstīm.
Briselē, 1981. gada 9. februārī

Labels: 0
17
20
6